30/11/2021 | Administración LocalMunicipal
Oroso
Nomeamento de funcionaria de carreira

ANUNCIO Con data de 17/11/2021 por parte da Alcaldía deste Concello procedeuse a ditar a Resolución n.º 1573/2021 co seguinte contido: “LOGO DE VER que mediante resolución desta Alcaldía n.º 1541/2020, do 9/12, procedeuse a aprobar a oferta de emprego público correspondente ao exercicio 2020 e que esta foi obxecto de publicación no BOP n.º 215, do 16 de decembro de 2020. TENDO EN CONTA que na citada oferta de emprego público figuraba como prazas vacantes do persoal funcionario, unha praza correspondente ao grupo A2, Escala de Administración Xeral, Subescala de Xestión, Técnico de Contratación, establecendo como sistema de selección o de oposición mediante promoción interna. TENDO EN CONTA que mediante resolución de Alcaldía n.º 925/2021, do 07/07/2021, procedeuse a aprobar as bases de selección que rexen o citado procedemento de selección e que as mesmas foron obxecto de publicación n.º 131 do 14 de xullo de 2021 e que o anuncio de convocatoria foi obxecto de publicación no DOG n.º 150, do 6 de agosto de 2021, e no BOE n.º 192, do 12 de agosto de 2021. LOGO DE VER que mediante resolución de Alcaldía n.º 1222/2021, do 6 de setembro de 2021, procedeuse a aprobar a lista provisional e definitiva de admitidos no citado procedemento de selección sendo a mesma obxecto de publicación no BOP n.º 175, do 14 de setembro de 2021 LOGO DE VER que trala realización das diferentes probas de selección e conforme establece a acta n.º 2 do Tribunal de Selección correspondente ao día 8 de novembro de 2021 por ese Tribunal proponse por unanimidade dos membros con dereito a voto a D.ª Raul Orlando Josselyn Michelle Baldonado Hernantes, con DNI n.º ***6802**, para o seu nomeamento como funcionaria de carreira do Concello de Oroso para o posto de Técnico de Contratación TENDO EN CONTA que a acta n.º 2 do Tribunal de Selección foi obxecto de publicación no taboleiro de anuncios do Concello de Oroso con data de 12 de novembro de 2021. LOGO DE VER que de conformidade co previsto no punto 10 das bases de selección, D.ª Raul Orlando Josselyn Michelle Baldonado Hernantes procedeu a presentar con data de 15/11/2021 (RE n.º 202199900001816 e RE n.º 202199900001817) presentou a documentación esixida nas citadas bases en prazo. TENDO EN CONTA as competencias que me atribúe o artigo 21.1. h) da Lei 7/1985, e de conformidade co previsto na base décimo primeira das bases de selección, pola presente RESOLVO: PRIMEIRO.–Nomear a D.ª Ana María Liñares Castro, con DNI n.º ***6802**, como funcionaria de carreira para praza de grupo A2, Escala de Administración Xeral, Subescala de Xestión, Técnico de Contratación que foi obxecto de publicación na Oferta de Emprego Público do Concello do ano 2020 (BOP n.º 215, do 16 de decembro de 2020). SEGUNDO.–Notificar a presenta á interesada facéndolle saber que de conformidade co previsto no punto 11.º das bases de selección deberá tomar posesión no prazo máximo de dez días hábiles, contados desde a data de notificación da presente, a estes efectos deberá presentar escrito indicando a data prevista da toma de posesión. TERCEIRO.–Publicar a presente resolución de nomeamento no Boletín Oficial da Provincia e no taboleiro de anuncios do Concello co réxime de recursos que proceda así como dar conta ao pleno da corporación na seguinte sesión que se celebre.” RECURSOS Este acordo pon fin á vía administrativa. Contra el pode interpoñer un recurso potestativo de reposición ante o mesmo órgano que o ditou no prazo dun mes a contar dende o día seguinte ao da data da súa notificación (artigo 124.1 da Lei 39/2015, do 1 de outubro, do Procedemento Administrativo Común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 124.2 e 24.1 da dita Lei 39/2015). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, do 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. O que se fai público para xeral coñecemento. En Oroso, asinado polo alcalde con data de 19/11/2021. Luís Rey Villaverde